Казан үзәгендә завод һәм офислар калмаячак

	Якын киләчәктә Казанның тарихи үзәгендә яңарту көтелә. Биредәге завод цехларын һәм офис үзәкләрен башка җиргә күчерергә телиләр. Шәһәр үзәгендә исә торак йортлар һәм күңел ачу урыннарын гына калдырырга җыеналар.	 Казанлыларга тиздән шәһәр үзәгендәге офислары белән саубуллашырга туры килмәгәе. Мондагы кайбер завод, сәнәгать цехларында эшләүчеләрнең дә шундый хәлдә калуы ихтимал. Кайбер мәгълүматларга караганда, шушы көннәрдә шәһәр мэриясе Казанның документлар һәм хокукый актлары җыелмасында шәһәрне яңача планлаштыру проектын бастырган. Шунысын да билгеләп узарга кирәк, шәһәр үзәгенең мәйданы 1,181 мең гектар тәшкил итә. 

Интертат.ру

	№   | 03.02.2015	


